open-index/open-wikipedia-markdown huggingface dataset:
აგნეტ იუნსენი

**აგნეტ კრისტინ იუნსენი** (; დ. 4 ივლისი 1994, ნესებუ, ნორვეგია), ცნობილი, როგორც *აგნეტი* (*Agnete*) და *აგი* (*Aggie*) —  ნორვეგიელი მომღერალი და კომპოზიტორი. იგი წარმოადგენდა ნორვეგიას ევროვიზიის სიმღერის კონკურსი 2016-ზე, როგორც სოლო შემსრულებელი, სიმღერით „Icebreaker“.

## ბიოგრაფია 
იუნსენი დაიბადა 4 ივლისს 1994 წელს ნესებუში, რომელიც მდებარეობს ფინმარკის საგრაფოში, ნორვეგიაში. ეთნიკურად საამია და საამურ ენაზე მოღცაწე ბავშვთა ავტორის, სიგნი ივერსენის ქალიშვილია.

„The BlackSheeps“ ჩამოყალიბდა 2008 წელს, ხოლო მისი წევრები აგნეტ იუნსენთან ერთად იყვნენ მისი მშობლიური ნესებუს სკოლის მოსწავლეები. მოგვიანებით მათ მოიგეს კონკურსი „Melodi Grand Prix Junior 2008“, სიმღერით „Oro Jaska, beana“ („იყავი მშვიდად, ძაღლო“), რომელიც შესრულდა ორ ენაზე,
ნორვეგიულად და საამურად. მოგვიანებით ჯგუფმა „MGP Nordic 2008“ მოიგო. „Oro Jaska, beana“ გახდა წლის მოგებული სიმღერა „Spellemannprisen Awards“-ზე და მიაღწია  პირველობას ნორვეგიულ სინგლების ჩარტში.

## სქოლიო
კატეგორია:დაბადებული 4 ივლისი
კატეგორია:დაბადებული 1994
კატეგორია:ნორვეგიელი კომპოზიტორები
კატეგორია:ნორვეგიელი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
Eurogamer

***Eurogamer***  — ვიდეო თამაშებისადმი მიძღვნილი ვებსაიტი, რომელიც აქვეყნებს: სიახლეებს, მიმოხილვებს, პრევიუებს, რეცენზიებსა და ა.შ. საიტს მართავს Eurogamer Network Ltd. განთავსებული ბრაიტონში. დაარსდა 1999 წელს ძმები რუპერტ და ნიკ ლოუმენების მიერ. დღესდღეობით, ევროპაში Eurogamer წარმოადგენს ერთ-ერთ ყველაზე გავლენიან ინტერნეტ გამოცემას ვიდეო თამაშების თემაზე. ევროგეიმერზე დაყრდნობით, 2011 წლის ნოემბრის მონაცემით საიტის მომხმარებელთა რაოდენობამ 5.7 მილიონს მიაღწია. )

2006 წლის თებერვალს საიტმა გაუშვა საკუთარი ტელეარხი - Eurogamer TV. თუმცა გარკვეული ხნის შემდეგ, იგი გადაკეთებული იქნა რუბრიკად — Eurogamer.net Videos.

2014 წლიდან საიტის რედაქტორია ოლი უელსი, რომელმაც შეცვალა ტომ ბრემუელი. ბრემუელი იყო საიტის ყველაზე სტაჟიანი თანამშრომელი. ბრემუელმა ჯერ კიდევ 2000 წელს გამოაქვეყნა თავისი პირველი სტატია. (2014 წელს დატოვა რედაქცია). საიტის რედაქციის შემადგენლობაში შედიან PC Gamer, GamesTM, Edge, Rock, Paper, Shotgun-ის ყოფილი თანამშრომლები.

## ქვედანაყოფები
2007 წელს ეუროგეიმერმა გაუშვა საიტის პირველი არაინგლისურენოვანი ვერსია სახელწოდებით Eurogamer Germany - გერმანულ ენაზე, რასაც მოჰყვა შემდეგი ვერსიები: ფრანგული (მაისი, 2008), ნიდერლანდური. (ივნისი, 2007), პორტუგალიური (აგვისტო, 2008), ესპანური და იტალიური (ოქტომბერი, 2008 წელი), რუმინული (მაისი, 2009), დანიური (ივნისი, 2009), ბელგიური (აგვისტო,2008) და შვედური (აპრილი, 2010). 2011 წელს ჰოლანდიური და ბელგიური ვერსიები გაერთიანდნენ სახელწოდებით Benelux. რუმინული გამოცემა დაიხურა 2011 წელს. პირველ არაევროპულ გამოცემად იქცა ბრაზილიური ვერსია გახსნილი 2012 წელს სახელწოდებით Brasilgamer, ასევე შეიქმნა ამერიკული - *USgamer*, რომელიც არის მრავალფორმატიანი სათამაშო ვებსაიტი.

მას ჰყავს დაძმობილებული საიტი GamesIndustry.biz. იგი აშუქებს გლობალურ საკითხებს ვიდეო თამაშების ინდუსტრიის შესახებ. 

## ჯილდოები
Games Media Awards-ის ცერემონიზე ეუროგეიმერმა მიღო ჯილდოები საუკეთესო სათამაშო საიტის კატეგორიებში -  სიახლეები და მიმოხილვები. იგივე ჯილდოები ერგო 2008 წლისა და 2011 წლის ცერემონიებზე. რედაქტორის მოადგილეს ტომ ბრემუელს გადაეცა ჯილდო „საუკეთესო ავტორი სპეციალიზებული ციფრულ გამოცემებზე". რუპერტ ლოუმენი 2003 წლის Sussex Business Awards-ზე დასახელებული იქნა „წლის ბიზნესმენად“. სიახლეების რედაქტორმა უესლი ინ-პულს ერგო "საუკეთესო სიახლეების მწერლის" წოდება.

## რესურსები ინტერნეტში
*ოფიციალური საიტი 
*GamesIndustry.biz

## სქოლიო
კატეგორია:ვიდეო თამაშების განხილვების საიტები
კატეგორია:ვიდეო თამაშების სიახლეების საიტები
კატეგორია:ვიდეო თამაშების ინტერნეტ ფორუმები
კატეგორია:ვიდეო თამაშები გაერთიანებულ სამეფოში
ვლადიმერ გოგოლაძე

{{ინფოდაფა სპორტსმენი
| თავისფერი = 
| სახელი = ვლადიმერ გოგოლაძე
| სურათი = 
| სურათისზომა = 
| წარწერა = 
| დაბადების სახელი = 
| სრული სახელი = 
| მეტსახელი = 
| ეროვნება = ქართველი
| დაბადების თარიღი = 
| დაბადების ადგილი = თბილისი, საქართველოს სსრ
| გარდაცვალების თარიღი = 
| გარდაცვალების ადგილი = 
| სიმაღლე = 
| წონა = 
| საიტი = 
| ქვეყანა = 
| სპორტი = სპორტული ტანვარჯიში
| სახეობა = 
| კლუბი = 
| გუნდი = 
| მწვრთნელი = 
| მედლისთარგები = 

|}
| მედლები = 
}}
**ვლადიმერ ომარის ძე გოგოლაძე** (დ. 18 აგვისტო, 1966, თბილისი, საქართველოს სსრ) — ქართველი სპორტსმენი, სპორტული ტანმოვარჯიშე. საბჭოთა კავშირის სპორტის დამსახურებული ოსტატი (1988), ოლიმპიური ჩემპიონი (სეული, 1988, გუნდური ჩათვლა), ევროპის ჩემპიონატის მესამე პრიზიორი (1985), საბჭოთა კავშირის ხალხთა IX სპარტაკიადის (1986) ჩემპიონი. იაპონიის, ინგლისის, მოსკოვისა და რიგის ტურნირებში გამარჯვებული. მსოფლიოში პირველმა შეასრულა სამმაგი მალაყი.

## მიღწევები 
*1989 — საბჭოთა კავშირის ჩემპიონატის მეორე პრიზიორი
*1988 — საბჭოთა კავშირის ჩემპიონატის მესამე პრიზიორი
*1988 — სეულის ოლიმპიური თამაშების ჩემპიონი, გუნდურ ჩათვლაში
*1986 — საბჭოთა კავშირის ხალხთა IX სპარტაკიადის ჩემპიონი, ღერძი
*1985 — ევროპის ჩემპიონატის მესამე პრიზიორი, ორძელი
*1985 — საბჭოთა კავშირის ჩემპიონატის მეორე პრიზიორი
*1985 — ევროპის ჩემპიონატის მესამე პრიზიორი, მრავალჭიდი
*1984 — ახალგაზრდებს შორის მსოფლიოს ჩემპიონი, ღერძი
*1984 — ახალგაზრდებს შორის მსოფლიოს ჩემპიონი, თავისუფალი ვარჯიში
*1984 — ვერცხლის პრიზიორი, მრავალჭიდი
*2003 — ვახტანგ გორგასლის II ხარისხის ორდენი
*2018 — ბრწყინვალების საპრეზიდენტო ორდენი 
* საბჭოთა კავშირის ხალხთა IX სპარტაკიადის მესამე პრიზიორი, ტაიჭი
* საბჭოთა კავშირის ხალხთა IX სპარტაკიადის მეორე პრიზიორი, მრავალჭიდი
* საბჭოთა კავშირის ხალხთა IX სპარტაკიადის მესამე პრიზიორი, გუნდური ჩათვლა

## ლიტერატურა
## რესურსები ინტერნეტში
* ვლადიმერ გოგოლაძე — ქართული სპორტი

## სქოლიო
კატეგორია:დაბადებული 18 აგვისტო
კატეგორია:დაბადებული 1966
კატეგორია:ქართველი სპორტული ტანმოვარჯიშეები
კატეგორია:ქართველი ოლიმპიური ჩემპიონები
კატეგორია:საბჭოთა კავშირის სპორტის დამსახურებული ოსტატები
ვლადიმერ
კატეგორია:ბრწყინვალების საპრეზიდენტო ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:ცოცხალი ადამიანები
ჰურენკარენტალერი

მინიატიურა|350პქ|ჰურენკალერტალერი, 1622 წელი
**ჰურენკალერტალერის** () სახელწოდებით გერმანულ პოპულარულ მეტყველებაში ცნობილია მონეტა, დიდი ზომის ტალერი, რომელიც 1622 წელს ქალაქ მაგდებურგშია მოჭრილი. მონეტა ქალაქის დაარსების სახსოვრად იქნა გამოცემული.

მონეტის წინა მხარეს გამოსახულია ცხენზე ამხედრებული იმპერატორი ოტო I დიდი, ხელში სკიპტრით. ქვედა ნაწილში დატანილია ბურგუნდიის, ბრაუნშვაიგისა და საქსონიის გერბები. იმპერატორის გამოსახულებას გარშემო წრიულად გასდევს წარწერა, რომელიც მას ქალაქ მაგდებურგის დამაარსებლად მოიხსენიებს:

მონეტის უკანა მხარეს გამოსახულია ოთხთვალა ურემი, რომელშიც შებმულია ორი მტრედი და ორი გედი. ურემზე დგას ქალღმერთი ვენერა ყვავილების გვირგვინით. მარჯვენა ხელში მას უჭირავს სამი მომცრო, ხოლო მარცხენაში — ერთი დიდი ზომის სფერო. ვენერას მარჯვნივ დგას სამი გრაცია. უკანა ფონზე მოჩანს ქალაქის ხედი, ხოლო ქვემოთ გაკეთებულია წარწერა, რომელიც გვამცნობს, რომ ქალაქი წარმართობისა და ვნების ნავსაყუდელი იყო, სანამ მას ოტო ქრისტიანულ, მორალსა და ჩვეულებაზე მდგომ ქალაქად აქცევდა.

ვენერა და გრაციები შიშველი სხეულებით არიან გამოსახულნი. შიშველი ქალღმერთების სურათში ხალხმა აღიქვა მეძავები; „მეძავების“ ურემზე დგომა კი მათ სამაგალითო დასჯას დაუკავშირეს. ამგვარ არასწორ ინტერპრეტაციას ეფუძნება მონეტის სახალხო სახელწოდებაც — „ჰურენკალერტალერი“, რაც ქართულად სიტყვასიტყვით (სტლის დაცვით) ითარგმნება, როგორც *ბოზების ურმის ტალერი*. შინაარსობრივად უფრო სწორია მონეტის მეორე, ნაკლებად გავრცელებული სახელწოდება — **ვენუსტალერი** (Venustaler).

## ლიტერატურა 
* Heinz Fengler, Gerd Gierow, Willy Unger: *transpress Lexikon Numismatik*, Berlin 1976
* Friedrich von Schrötter, N. Bauer, K. Regling, A. Suhle, R. Vasmer, J. Wilcke: *Wörterbuch der Münzkunde*, Berlin 1970 (Nachdruck der Originalausgabe von 1930)
* Rudolf Schildmacher: *Magdeburger Münzen*, herausgegeben von der Stadt Magdeburg 2008
* N. Douglas Nicol: *Standard Catalog of German Coins 1601 to Present*, 1995
* Johann David Köhlers P. P. O. im Jahr 1750. Wöchentlich heraus gegebener Historischen Münz-Belustigung, Band 22
* Friedrich Nork: *Etymologisch-symbolisch-mythologisches Real-Wörterbuch …,* Erster Band, Stuttgart 1843

## სქოლიო 
კატეგორია:გერმანიის მონეტები
ოვანეს ქიურქჩიანი

მინი|ოვანეს ქიურქჩიანი
**ოვანეს ქიურქჩიანი ** (; დ. 1851, ერევანი — გ. 1903, სურაბაია, იავა) — სომეხი ფოტოგრაფი, მოღვაწეობდა XIX საუკუნეში. 

## ბიოგრაფია
ერევანში მოღვაწეობდა როგორც ფოტოგრაფი. 1879-1880 წლებში გადაღებული აქვს ანისის ნაქალაქარი. გამოშვებული აქვს 40 სტერეოფოტოსგან შემდგარი კრებული, რომელსაც თან ახდა ბუკლეტი ფოტოების აღწერით. 

ფოტოები დაიბეჭდა ვენაში. ყველა სტერეოფოტოს აქვს წარწერა „Ruines d'Armenie Ani“ და ახლავს ავტორის ფაქსიმილური ხელმოწერა, სომხურ და ფრანგულ ენებზე. სტერეოფოტოებს არ ახლავთ ინდივიდუალური აღწერილობები, მაგრამ მათი სახელწოდება იდენტიფიცირება თანდართული ბუკლეტიდან. ბუკლეტის თანახმად ნომერი 11 და 12 სტერეოფოტოების მაგივრად დამატებულია შესაბამისად 41 და 42 ნომრები. არსებული ბუკლეტის მიუხედავად არსებობს გამონაკლისებიც. მაგალითად ფოტო ნომერი 9 არის ორი რაკურსით გადაღებული. 

აღსანიშნავია ის რომ ოვანეს ქიურქჩიანის ფოტოშემოქმედება ასახულია დიმიტრი ერმაკოვის ფოტოკოლექციაში. მაგალითად, ფოტო ნომერი 34 დიმიტრი ერმაკოვის სტერეოფოტოების კოლექციაშია მოხვედრილი.

ქიურკჩიანს ანისის ფოტოებში ყურადღება გამახვილებული ჰქონდა სომხეთის კულტურულ მემკვიდრეობაზე (სტერეოფოტოები შედგენილია მხოლოდ ფრანგულ და სომხურ ენებზე), რის გამოც რუსეთის იმპერიამ მასში მემბოხე დაინახა. მალე ოვანეს ქიურქჩიანი  იძულებული გახდა დაეტოვა ერევანი და წასულიყო საზღვარგარეთ.

1885 წელს წავიდა საცხოვრებლად სინგაპურში, სადაც მცირე ხანი დაჰყო, მუშაობდა როგორც ფოტოგრაფი. მალე სინგაპურიდან გაემგზავრა კუნძულ იავას საპორტო ქალაქ სურაბაიაში, სადაც მან თავისი პროფესია გააგრძელა. იქვე დააარსა თვისი საკუთარი ფოტოსახელოსნოც. ის სხვა ფოტოგრაფებთან ერთად იღებდა რეგიონის აბორიგენი მოსახლეობის ეთნოგრაფიულ ფოტოებს, რომლებიც დღესდღეობით ინდონეზიის დიდ საგანძურს წარმოადგენს. ქიურქჩიანი ს სახელოსნოში ასევე იღებდნენ სტუდიურ ფოტოებსაც. ცნობილია ასევე მისი ღია ბართებიც. 

გარდაიცვალა ქალაქ სურაბაიში 1903 (ზოგიერთი ცნობით 1901 ან 1904) წელს. მისი სიკვდილის შემდეგ მისი კომპანია გადაეცა ფარმაცევტულ საიმპორტო კომპანია „Helmig“-ს.

## რესურსები ინტერნეტში
* Kurkdjian's Stereoscopic Photographs of Ani

## სქოლიო
კატეგორია:სომეხი ფოტოგრაფები
კატეგორია:დაბადებული 1851
კატეგორია:გარდაცვლილი 1903
დანიელა დესი

**დანიელა დესი** ( დ. 14 მაისი, 1957 — გ. 20 აგვისტო, 2016) — იტალიელი სოპრანო.

## ბიოგრაფია 
დანიელა დესი დაიბადა ქალაქ გენუაში. დაამთავრა პარმის კონსერვატორია, როგორც პიანისტმა. მოგვიანებით სიენის აკადემია გაიარა და სიმღერაში დახელოვნდა, რის შემდეგაც მისი კარიერა დაიწყო. დებიუტი მშობლიურ ქალაქში შედგა. იგი მაშინვე მიიწვიეს მსოფლიოს ყველაზე მნიშვნელოვან ფესტივალებზე. დესი ყველაზე ავტორიტეტულ დირიჟორებთან თანამშრომლობდა, მათ შორის იყვნენ კლაუდიო აბადო, რიკარდო შაილი, დანიელე გატტი, ჯან ლუიჯი ჯელმეტტი, კარლო მარია ჯულინი, კარლოს კლაიბერი, ჯეიმზ ლივაინი, ლორინ მააზელი, ზუბინ მეტა, რიკარდო მუტი, ჯუზეპე სინოპოლი, ასევე რეჟისორებთან, როგორებიცაა რობერტო დე სიმონე, პიერ ლუიჯი პიცცი, ლუკა რონკონი, ეტტორე სკოლა, ჯორჯო სტრელერი, ფრანკო ძეფირელი.

ის პირველი იტალიელი მომღერალია, რომელმაც შეძლო შეესრულებინა სამი როლი ერთ საღამოს — პუჩინის „ტრიპტიჰში“. დესსი პირველი არააზიელი იყო, რომელმაც შეასრულა მადამ დატერლაის პარტია ოპერიდან „ჩიო-ჩიო-სან“ (ნაგასაკი,იაპონია).

დანიელა დესის მრავალი დისკი და ალბომი აქვს გამოშვებული, მათ შორის, ისეთ ჩამწერ კომპანიებთან, როგორებიცაა „ემი“, „დოიჩე გრამაფონი“, „ფილიპსი“, „დეკა“. დესიმ უამრავ სატელევიზიო გადაცემაში მიიღო მონაწილეობა, რომელიც ოპერის პოპულარიზაციას ემსახურებოდა. მიღებული აქვს პრემიები: საერთაშორისო საოპერო ჯილდო, „საოპერო ოსკარი 2013“, ჯაკომო პუჩინის პრემია, არენა დი ვერონას ძენატელოს პრემია, ბრწყინვალე ქალბატონების პრემია 2013, პრემის ქალი ლიდერი, რომელიც გადაეცა EWMD-სგან და პავაროტის ოქროს პრემია 2014.

2002 წელს მან ცხოვრება ფაბიო არმილიატოს დაუკავშირა. წყვილი ერთად მონაწილეობდა ბევრ საოპერო ნაწარმოებში.

## რესურსები ინტერნეტში 
* .

კატეგორია:იტალიელი მომღერლები
კატეგორია:იტალიელი საოპერო მომღერლები
კატეგორია:დაბადებული 14 მაისი
კატეგორია:დაბადებული 1957
კატეგორია:გარდაცვლილი  20 აგვისტო
კატეგორია:გარდაცვლილი 2016
ფაბიო არმილიატო

**ფაბიო არმილიატო** ( დ. 17 აგვისტო, 1956, გენუა, იტალია) — იტალიელი ტენორი.

## ბიოგრაფია 
ფაბიო არმილიატო დაიბადა გენუაში, დაამთავრა ნიკოლა პაგანინის სახელობის კონსერვატორია მშობლიურ ქალაქში, სადაც ასევე გადიოდა კონპოზიციის კურსებს. იგი არის ცნობილი დირიჟორის მარკო არმილიატოს ძმა. არმილიატო „ტიტოს სკიპას“ კონკურსის გამარჯვებულია. მისი დებიუტი შედგა სიმონ ბოკანეგრა, გენუის კარლო ფელიცეს საოპერო თეატრში, მალევე დაიწყო მისი საერთაშორისო კარიერა. 1989 წელს მან შეასრულა კავარადოსის პარტია ოპერა „ტოსკაში“ ჯოვანა კასოლასთან ერთად. შემდგომ „ბალმასკარადი“ ლეო ნუჩისთან ერთად, „აიდა“ მარსელის მუნიციპალურ თეატრში. 1990-იან წლებში შედგა მისი პირველი დებიუტები მეტროპოლიტენის ოპერაში, 1993 წელს - „ტრუბადური“ ვლადიმერ ჩერნოვთან და დოლორა ზაჯიკთან ერთად, რასაც მოჰყვა 1994 წელს რადამესი „აიდაში“ ანდრია გრუბერთან და ხუან პონსთან ერთად.

„სოფლის პატიოსნება“ მარია გულეგიანას გვერდით, სხვა მნიშვნელოვანი დებიუტები: მილანის „ლა სკალა“-1994, სოლო კონცერტი, 1995 წელი - ფაუსტი „მეფისტოფელში“ რიკარდო მუტის დირიჟორობით სამუელ რემეისთან ერთად, სან-ფრანცისკო - მანრიკო „ტრუბადური“ დანიელ ორენის დირიჟორობით და „აიდა“ მაჩერატას ფესტივალზე. 1995 წელს „ტოსკა“ დონატო რენძეტის დირიჟორობით რაინა კაბაივანსკას გვერდით. „ბოჰემა“ პარმის თეატრში, ვენის შტატსოპერაში გუსტავ მესამე „ბალმასკარადში“, შემდგომ კვლავ მეტროპოლიტენი ჯეიმზ ლივაინთან და კირი ტე კანავასთან, „ფედორა“ -რობერტო აბბადოს დირიჟორობით და მირელა ფრენისთან ერთად. „ტოსკა“- ლივაინთან და „დონ კარლოსი“- მუნგ ვუნ ჩუნგის დირიჟორობით და ტომას ჰემფსონთან ერთად. სან-ფრანცისკა - „აიდა“, პარიზი - „ტოსკა“, ვენა - „კარმენი“ მარსელო ვიოტის დირიჟორობით და ვალტრაუდ მაიერთან ერთად, არენა დი ვერონა - „კარმენი“, „აიდა“, „მადამ ბატერფლაი“ და ისევ „კარმენი“, 2002-2006-2008.

2002 წელს მან ცხოვრება დანიელა დესის დაუკავშირა. წყვილი ერთად ბევრ საოპერო ნაწარმოებში მონაწილეობს. ლონდონის კოვენტ-გარდენში ისევ „ტოსკა“ ანტონიო პაპანოს დირიჟორობით ანჯელა გეორგიუს და ბრინ ტერფელის გვერდით. ფაბიო არმილიატო მსოფლიოში ერთ-ერთი ყველაზე გამორჩეული კავარადოსია („ტოსკა“), მას ეს როლი 140-ჯერ აქვს შესრულებული. ხშირად მონაწილეობს სატელევიზიო გადაცემებში, რომელიც ოპერის პოპულარიზაციას ეძღვნება. 2011 წელს ითამაშე ვუდი ალენის ფილმში „სიყვარულით რომში“. მიღებული აქვს პრემიები - საერთაშორისო ტიტოსკიპას პრემია და პუჩინის პრემია ბრწყინვალე კარიერისთვის.

## სქოლიო
კატეგორია:იტალიელი მომღერლები
კატეგორია:იტალიელი საოპერო მომღერლები
კატეგორია:დაბადებული 17 აგვისტო
კატეგორია:დაბადებული 1956
კატეგორია:ცოცხალი ადამიანები
შოტლანდიის პირველი მინისტრი

**შოტლანდიის პირველი მინისტრი** ( ) — მთავრობის ხელმძღვანელი და პოლიტიკური ლიდერი შოტლანდიაში. თანამდებობა პირველი მინისტრი დაარსდა 1999 წელს, 1997 წლის საყოველთაო რეფერენდუმის შემდეგ.

ეს სია მოიცავს ხუთ შოტლანდიელ პოლიტიკოსს, რომლებსაც ეკავა პირველი მინისტრის პოსტი.

## სია 
## რესურსები ინტერნეტში 
* 

კატეგორია:შოტლანდიის პოლიტიკა
აბელის პრემია

**აბელის პრემია** () — ნორვეგიელი მათემატიკოსის ნილს ჰენრიკ აბელის სახელობის პრემია მათემატიკაში. დააარსა ნორვეგიის მთავრობამ 2002 წელს და გაიცემა 2003 წლიდან. პრემია გაიცემა ყოველწლიურად ჩვენი დროის გამოჩენილ მათემატიკოსებზე. პრემიამ დაარსებისთანავე მიიღო სახელწოდება „ნობელის პრემია მათემატიკაში“ და გახდა ყველაზე პრესტიჟული ჯილდო მათემატიკის სფეროში. 

პრემიის ფულადი ჯილდოა 6 მლნ ნორვეგიული კრონი (€ 750 ათ. ან $1,06 მლნ).. 

პრემიის ლაურეატს ყოველწლიურად ირჩევს საერთაშორისო კომიტეტი, რომელიც შედგება ხუთი მათემატიკოსისაგან, რომელსაც ნიშნავენ საერთაშორისო მათემატიკური კავშირი და ევროპის მათემატიკოსთა გაერთიანება. კომიტეტს ხელმძღვანელობს ნორვეგიელი მათემატიკოსი რაგნი პიენე.

## ლაურეატები 
აბელის პრემიის ლაურეატების ცხრილი:

## სქოლიო
## რესურსები ინტერნეტში
* ოფიციალური საიტი
* Official website of the Abel Symposium

კატეგორია:საერთაშორისო პრემიები
კატეგორია:ჯილდოები ანბანის მიხედვით
ვაჟა გოგოლაძე

**ვაჟა გოგოლაძე** (დ. 19 იანვარი, 1927, გოგოლესუბანი, ჩოხატაურის მუნიციპალიტეტი, საქართველო — გ. 2006) — ქართველი ლოტბარი, მომღერალი, ანსამბლ „გურიის“ დამაარსებელი და ხელმძღვანელი, საქართველოს კულტურის დამსახურებული მოღვაწე, ღირსების ორდენის კავალერი.

## ბიოგრაფია 
დაიბადა 1927 წლის 19 იანვარს, ჩოხატაურის რაიონის სოფელ გოგოლესუბანში. მამა — ბარნაბა გოგოლაძე (პროფესიით ხურო, 1937 წელს გადაასახლეს), დედა — ელისაბედ ჯიბლაძე — მომღერალ-მგალობლები იყვნენ. კარგად მღეროდნენ დებიც — შურა (ბანი) და მარგალიტა (წვრილი, კრიმანჭული). და-ძმებს ჩინებული საოჯახო ტრიო ჰქონდათ (ვაჟა დამწყები ხმა იყო). ოთხწლიანი განათლება გოგოლესუბანში მიიღო, საშუალო — ჩოხატაურის გიმნაზიაში (№1 საშ. სკოლა), რომელიც დაამთავრა 1945 წელს.
  
1945 წლიდან ვაჟა გოგოლაძე თავის დებთან და ბიძაშვილებთან ერთად საჯაროდ კონცერტებს მართავს. ამავე წლებში მოღვაწეობს დამწყებ მსახიობად და ტექნიკურ რეჟისორად ახლადშექმნილ სახელმწიფო დრამატული თეატრის დასში.

1950 წლიდან ჩოხატაურის გუნდში (ხელმძღვანელი ვლადიმერ ბერძენიშვილი) ერთ-ერთ ლოტბარად მიიწვიეს, რადგან თბილისში გაიარა სპეციალური სადირიჟორო კურსები. 1954 წლიდან უკვე თავად ხელმძღვანელობდა ამ გუნდს.

1957 წლიდან გადმოვიდა თბილისში, სადაც დაამთავრა სამუსიკო სასწავლებელი გუნდის დირიჟორის სპეციალობით და გაიგზავნა ქალაქ რუსთავში ოლიმპიადისთვის გუნდის მოსამზადებლად.

1960-79 წლებში მოღვაწეობდა ქალაქ რუსთავში, შექმნა 120-კაციანი გუნდი, რომელმაც 1961 წელს თბილისში, რესპუბლიკურ დათვალიერებაზე დაიმსახურა პირველი ადგილი და ფესტივალის პრემია.

მომდევნო წლებში მოღვაწეობდა სხვადასხვა საშუალო სკოლაში და რუსთავის მეტალურგიულ ქარხანაში.

1967 წლის ზაფხულში გურიაში შექმნა მომღერალთა გუნდი, რომელსაც „გურია“ უწოდეს (ანსამბლს მოგვიანებით სახალხო  წოდება მიენიჭა). აქედან მოყოლებული, ვაჟა გოგოლაძე „გურიის“ უცვლელი ხელმძღვანელი იყო.

მას არაერთხელ ეწვივნენ უცხოელი სპეციალისტები და ქართული ხალხური სიმღერის მოყვარულნი: მორიტა სანი (იაპონია), ფრენკ კეინი (საფრანგეთი), სიუზან ციგლერი (გერმანია), ჰელენ ჩედვიკი (ინგლისი), იოჰან ვესტმანი (შვედეთი), კარლ ლინიკი (აშშ), სოსო ჟორდანია და ნინო ციციშვილი (ავსტრალია), უცხოეთში მოღვაწე ქართული ხალხური სიმღერის შემსრულებელი ანსამბლები: ტრიო „მზეშინა“ (პარიზი) და „გორანი“ (ავსტრალია). ფრენკ კეინის მიწვევით იყო პარიზში, ხოლო იოსებ ჟორდანიას მიწვევით — ავსტრალიაში, ქართული ხალხური სიმღერების შესწავლის მიზნით. ორივე ტურნემ წარმატებით ჩაიარა. „გორანმა“ და სხვა ავსტრალიურმა ანსამბლებმა ისწავლეს და კომპაქტ-დისკზე ჩაწერეს კიდეც მისგან ნასწავლი ქართული ხალხური სიმღერები.

ვაჟა გოგოლაძე სხვადასხვა დროს დაჯილდოებულია: შრომის ვეტერანის მედლით, სახალხო განათლების წარჩინებულის მედლით, ღირსების ორდენით, არის კულტურის დამსახურებული მოღვაწე და ჩოხატაურის საპატიო მოქალაქე.

## ლიტერატურა
* კუკულავა, ქეთევან, „ვაჟა გოგოლაძე“, ოზურგეთი, 2015.

## რესურსები ინტერნეტში
* 
* ვაჟა გოგოლაძე

კატეგორია:დაბადებული  19 იანვარი
კატეგორია:დაბადებული 1927
კატეგორია:გარდაცვლილი 2006
კატეგორია:ქართველი ლოტბარები
კატეგორია:ქართველი მომღერლები
კატეგორია:საქართველოს ღირსების ორდენის კავალრები
ვ
კატეგორია:ჩოხატაურის მუნიციპალიტეტში დაბადებულები
Rykka

**ქრისტინა მარია რაიდერი** (; დ. 13 მარტი 1986, ვანკუვერი, ბრიტანეთის კოლუმბია, კანადა) ასევე ცნობილია, როგორც Rykka — კანადელ-შვეიცარიელი მომღერალი და კომპოზიტორი ვანკუვერიდან, კანადიდან. ნომინირებული რამდენიმე მუსიკალურ დაჯილდოებაზე კანადაში. წარადგინა შვეიცარია ევროვიზიის სიმღერის კონკურსი 2016-ზე სტოკჰოლმში, სიმღერით „The Last of Our Kind“.

## ბიოგრაფია 
Rykka დაიბადა 1986 წლის 13 მარტს ვანკუვერში. გიტარის გაკვეთილები 15 წლის ასაკში დაიწყო, როდესაც გამოვიდა და შეასრულა სიმღერა ადგილობრივი საზოგადოების ფესტივალზე. დაასრულა ორწლიანი პროგრამა ვანკუვერის „Community College“-ში, რის შემდეგ სწავლობდა მომღერლობას პაულა კრემერთან, რომელიც ასევე ცნობილია ვანკუვერში.

2009 წელს Rykka გადავიდა ტორონტოში, სადაც ჩაწერა თავისი მესამე დამოუკიდებელი ალბომი „Straight Line“ „Christina Maria“-ს სახელით. ალბომი დამზადდა რამდენიმე კანადელი პროდიუსერის დახმარებით, როგორიცაა დავით ბაქსტერი, რასელ ბროუმი და სხ.

2010 წელს, მისი ალბომი „Straight Line“ გამოიცა შვეიცარიაში „Jig Records“-ის ავტორობით. Rykka დარჩა და შეასრულა ორივე ქვეყანაში: შვეიცარიასა და გერმანიაში, სპექტაკლით „Sat.1 Frühstücksfernsehen“, ამ დროს გერმანიის ტელეარხს უყურებდა საშუალოდ 1 მილიონი მაყურებელის აუდიტორია. მოგვიანებით ის ნომინირებულ იქნა „DemoTape Clinic“-ის ჯილდოზე „M4Music“-ზე შვეიცარიაში.

2013 წელს, გამოვიდა Rykka მეოთხე სტუდიური ალბომი „Kodiak“, „Vissen Record“-ის გამოცემით კანადაში, რომელიც ერთი წლით ადრე გამოვიდა შვეიცარიაში. 2013 წელს, მოგვიანებით, მან მოიგო $ 100,000.00 „The Peak Performance Project“-ზე.

Rykka ყოფს თავის დროს ციურიხსა (შვეიცარია) და მის მშობლიურ ვანკუვერს შორის. მისი პაპა შვეიცარიელია.

## დისკოგრაფია 
### ალბომები 
### სინგლები 
## სქოლიო
კატეგორია:დაბადებული 13 მარტი
კატეგორია:დაბადებული 1986
კატეგორია:შვეიცარიელი კომპოზიტორები
კატეგორია:შვეიცარიელი მუსიკოსები
კატეგორია:კანადელი კომპოზიტორები
კატეგორია:კანადელი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
ჯაბა ბრეგვაძე

**ჯაბა ბრეგვაძე**  (დ. 1 დეკემბერი, 1987) — საქართველოს მორაგბეთა ეროვნული ნაკრების მოთამაშე. მისი პოზიციაა ჰუკერი. 2012-2014 წლებში თამაშობდა „ტულუზის“ სახელით ტოპ 14-ში. 2015-2017 წლებში კი ინგლისური „ვოსტერის“ შემადგენლობაში.

2022 წლიდან ჯაბა არის იაპონური „კუბოტა სფეარსის“ წევრი.

2011, 2015  და 2019 წლების მსოფლიო ჩემპიონატებში ჯაბა ნაკრების ძირითად მოთამაშეთა შორის იყო.

## რესურსები ინტერნეტში
* ჯაბა ბრეგვაძე ფრანგულ გრანდში ჩაირიცხა msy.gov.ge
* ჯაბა ბრეგვაძე საფრანგეთის ყველაზე ტიტულოვან კლუბში იასპარეზებს 1tv.ge

## სქოლიო
კატეგორია:ქართველი მორაგბეები
კატეგორია:დაბადებული 1987
კატეგორია:ცოცხალი ადამიანები
მუჰამედ IV (შირვანი)

**მუჰამედ IV** — მეცხრე შირვანშაჰი 981-991 წლებში, შირვანის დამოუკიდებელი მმართველი, მეხუთე ლაიზანშაჰი 948-956 წლებში.

## ბიოგრაფია
981 წელს, აჰმადის გარდაცვალების შემდეგ, შირვანშაჰის თანამდებობა მუჰამედ IV-მ დაიკავა. მუჰამედი დამპყრობლური პოლიტიკით გამოირჩეოდა. 981 წელს, თანამდებობის დაკავებისთანავე, მან ჰაბალას შეუტია და მისი მმართველი — აბდ-ულ ბარ ანდაბაში ტახტიდან ჩამოაგდო. 982 წელს, შირვანშაჰმა ბარდა დაიპყრო და მის მმართველად მუსა იბნ ალი დანიშნა. 990 წელს, ბარდის შირვანშაჰს განუდგა და მის წინააღმდეგ აჯანყებები წამოიწყო, მაგრამ მუჰამედ IV-მა ბარდასა და დერბენტში ყველა აჯანყება ჩაახშო.

მუჰამედ IV გარდაიცვალა 991 წელს. მუჰამედის გარდაცვალების შემდეგ, მომდევნო შირვანშაჰი მისი ძმა — იაზიდ II გახდა.

## ლიტერატურა
*  *Минорский В. Ф.* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

## სქოლიო
კატეგორია:შირვანშაჰები
კატეგორია:გარდაცვლილი 991
კატეგორია:დაბადების წელი უცნობია
ბიძაჩემი იონა

**ბიძაჩემი იონა** — ჯემალ ქარჩხაძის  იუმორისტული მოთხრობა. პირველად გამოქვეყნდა 1987 წელს, კრებულში სახელწოდებით – "ანტონიო და დავითი". 

მოთხრობის მთავარი პერსონაჟი, რომლის სახელს ნაწარმოების ბოლომდე ვერ ვიგებთ, ბრუნდება მშობლიურ ქალაქში და იხსენებს თავის უცნაურ ბიძას, იოანას, რომელმაც ხალხს თავი უჩვეულო და აბსურდული ცხოვრებით დაამახსოვრა.

## რესურსები ინტერნეტში
*„მოთხრობების სრული კრებული“ Goodreads.com-ზე

კატეგორია:ჯემალ ქარჩხაძის ნაწარმოებები
კატეგორია:ქართული მოთხრობები
ვლადიმერ აფციაური

{{ინფოდაფა სპორტსმენი
| თავისფერი = 
| სახელი = ვლადიმერ აფციაური
| სურათი = 
| სურათისზომა =  
| წარწერა = 
| დაბადების სახელი = 
| სრული სახელი = ვლადიმერ სტეფანეს ძე აფციაური
| მეტსახელი = 
| ეროვნება = ქართველი
| დაბადების თარიღი = 
| დაბადების ადგილი = მანგლისი, საქართველოს სსრ
| გარდაცვალების თარიღი = 
| გარდაცვალების ადგილი = თბილისი
| სიმაღლე = 170
| წონა = 72
| საიტი = 
| ქვეყანა = 
| სპორტი = ფარიკაობა
| სახეობა = 
| კლუბი = 
| გუნდი = 
| მწვრთნელი = 
| მედლისთარგები = 

|}
| მედლები    = 
}}
**ვლადიმერ აფციაური** (დ. 4 თებერვალი, 1962, მანგლისი — გ. 14 მაისი, 2012, თბილისი) — ქართველი მოფარიკავე.  

სეულის ოლიმპიური თამაშების ჩემპიონი გუნდურ ჩათვლაში (1988), მსოფლიოს ჩემპიონი გუნდურ პირველობაში (1982), მეორე (1988) და სამგზის მესამე პრიზიორი (1982, 1986, 1990), ევროპის თასის მფლობელი გუნდურ ასპარეზობაში (1985), საერთაშორისო მეგობრული სპორტული თამაშების ჩემპიონი პირად და გუნდურ პირველობაში (1984), უნივერსიადის მეორე პრიზიორი (1986), საბჭოთა კავშირის ჩემპიონი პირად და გუნდურ ჩათვლაში (1984). ქუვეითის ნაკრების (რაპირა) მთავარი მწვრთნელი (1998–2010). საბჭოთა კავშირის სპორტის დამსახურებული ოსტატი (1984), ვახტანგ გორგასლის II ხარისხის ორდენის კავალერი. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა გიორგი ფრანგიშვილის წიგნი „ვლადიმერ აფციაური“. 

## ძირითადი შედეგები 
## საინტერესო ფაქტები 
1982 წლის დეკემბერში სპორტულმა ჟურნალისტებმა და სპეციალისტებმა ვლადიმერ აფციაური საქართველოს მეხუთე საუკეთესო სპორტსმენად დაასახელეს.

## რესურსები ინტერნეტში
* ვლადიმერ აფციაური — ოლიმპიური მედალოსნები
* ვლადიმერ აფციაური — ქართული სპორტი
* ვლადიმერ აფციაური  — საქართველოს ოლიმპიელთა კლუბი
* ვლადიმერ აფციაური — Olympedia
* ვლადიმერ აფციაური — Sports Reference

## სქოლიო
კატეგორია:დაბადებული 4 თებერვალი
კატეგორია:დაბადებული 1962
კატეგორია:გარდაცვლილი 14 მაისი
კატეგორია:გარდაცვლილი 2012
კატეგორია:ქართველი მოფარიკავეები
კატეგორია:ქართველი ოლიმპიური ჩემპიონები
კატეგორია:საბჭოთა კავშირის სპორტის დამსახურებული ოსტატები
კატეგორია:ვახტანგ გორგასლის II ხარისხის ორდენის კავალრები
კახი კახიაშვილი

{{ინფოდაფა სპორტსმენი
| თავისფერი = 
| სახელი = კახი კახიაშვილი
| სურათი = 
| სურათისზომა = 
| წარწერა = 
| დაბადების სახელი = 
| სრული სახელი = 
| მეტსახელი = 
| ეროვნება = ქართველი
| დაბადების თარიღი = 
| დაბადების ადგილი = ცხინვალი, საქართველოს სსრ
| გარდაცვალების თარიღი = 
| გარდაცვალების ადგილი = 
| სიმაღლე = 
| წონა = 
| საიტი = 
| ქვეყანა = 
| სპორტი = ძალოსნობა
| სახეობა = 
| კლუბი = 
| გუნდი = 
| მწვრთნელი = 
| მედლისთარგები = 

|}
| მედლები = 
}}
**კახი კახიაშვილი** ან **აკაკიოს კაკიაშვილისი** (; დ. 13 ივლისი, 1969, ცხინვალი, საქართველოს სსრ) — საბჭოთა, ქართველი და ბერძენი ძალოსანი. სამგზის ოლიმპიური და მსოფლიო ჩემპიონი. სპორტის დამსახურებული ოსტატი. ვახტანგ გორგასლის II ხარისხის ორდენის კავალერი. 1994 წლიდან გამოდიოდა საბერძნეთის სახელით. 2005 წელს აღიდგინა საქართველოს მოქალაქეობა. ვახტანგ გორგასლის სახელობის III ხარისხის ორდენისა და ბრწყინვალების საპრეზიდენტო ორდენის კავალერი (2018), სპორტის რაინდი (2016).

ორჭიდში დამყარებული აქვს მსოფლიო რეკორდი: 420 კგ (99 კგ კატეგორიაში, 1996 წ.); ატაცში - ორი მსოფლიო რეკორდი: 185,5 კგ (91 კგ კატეგორიაში, 1994 წ.) და 188 კგ (94 კგ კატეგორიაში, 1999 წ.); აკვრაში - სამი: 227,5 კგ (91 კგ კატეგორიაში, 1995 წ.), 228,5 კგ (91 კგ კატეგორიაში, 1995 წ.) და 235 კგ (99 კგ კატეგორიაში, 1996 წ.).

## რესურსები ინტერნეტში
* ოლიმპიური მედალოსნები - კახი კახიაშვილი
* კახი კახიაშვილი — ქართული სპორტი

კატეგორია:დაბადებული 13 ივლისი
კატეგორია:დაბადებული 1969
კატეგორია:ცხინვალში დაბადებულები
კატეგორია:ქართველი ძალოსნები
კატეგორია:ქართველი ოლიმპიური ჩემპიონები
კატეგორია:1992 წლის ზაფხულის ოლიმპიური თამაშების მედალოსნები
კატეგორია:1996 წლის ზაფხულის ოლიმპიური თამაშების მედალოსნები
კატეგორია:2000 წლის ზაფხულის ოლიმპიური თამაშების მედალოსნები
კატეგორია:ვახტანგ გორგასლის III ხარისხის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:ცოცხალი ადამიანები
კატეგორია:მსოფლიო რეკორდსმენები
სტამბოლის ტერაქტი (მარტი, 2016)

**სტამბოლის მარტის ტერაქტი 2016** () — 19 მარტს 2016 წელს, 10:55 საათზე,  თვითმკვლელი ტერორისტის მიერ ჩადენილი ტერაქტი ბეიოღლუს რაიონის გამგეობის წინ, სტამბოლში, თურქეთი. მდებარეობს ბალოს ქუჩის და  თავისუფლების გამზირის გადაკვეთაზე, ცენტრალურ სავაჭრო ქუჩაზე, ტერაქტის შედეგად მინიმუმ ხუთი ადამიანი დაიღუპა, მათ შორის დამნაშავეც. 36 ადამიანი დაშავდა, მათ შორის შვიდის მდგომარეობა მძიმეა. სადაც ბოლო ტერაქტი მოხდა ექვსი დღის წინ ანკარაში, რომლის დროსაც 37 ადამიანი დაიღუპა. ტერაქტი თავისთავზე აიღო ქურთისტანის თავისუფლების მიმინოები (TAK). ამერიკის შეერთებული შტატების საელჩომ ანკარაში გამოსცა ტერორიზმის გაფრთხილება თავისი მოქალაქეებისთვის ერთი დღით ადრე ტერაქტამდე სტამბოლში, ანკარაში, იზმირსა და ადანაში. გერმანიის საელჩომ ასევე გასცა უსაფრთხოების გაფრთხილება თავისი მოქალაქეებისთვის სამი დღით ადრე ტერაქტამდე. პრემიერ-მინისტრმა აჰმეთ დავუთოღლუმ მიაჩნია გაფრთხილება, როგორც "ნორმალური" მოვლენა.

BBC-ის ინფორმაციით სტამბოლის მაცხოვრებლები ამ ტერაქტამდე უკვე იყვნენ ფხიზლად ანკარის ტერაქტის გამო, რომლებიც აგრეთვე ფრთხილები იყვნენ გარეთ.

## ტერაქტი 
თავისუფლების გამზირი, სადაც მოხდა ტერაქტი, არის სავაჭრო არეა, რომელიც პოპულარულია ტურისტებს შორის და ითვლება ყველაზე დატვირთულ გამზირად თურქეთში. თუმცა ტერაქტი მოხდა იმ დროს, როდესაც გამზირი შედარებით მშვიდი და დაცლილი იყო. ლურსმნების და პატარა ლითონების ნაწილაკები ეყარა თავდასხმის ადგილას, რაც მიუთითებს, რომ კასეტური ბომბი იქნა გამოყენებული.

გაზეთ "Hürriyet"-ის თქმით, სამი მსხვერპლი იყო ისრაელიდან და ერთი ირანიდან.

მსხვერპლები ეროვნების მიხედვით:

## გამოხმაურება 
### შიდა 
* RTÜK-მა, თურქეთის საბჭომ, რომელიც არეგულირებს რადიო და ტელე არხებს, გასცა აკრძალვა ჩვენებაზე იმის, რაც მოიცავს აფეთქების ასპექტებს.

### საერთაშორისო 
* : ირანის საგარეო საქმეთა მინისტრმა, მუჰამედ ჯავად ზარიფმა, დაგმო ტერაქტი და მას „არაჰუმანური“ უწოდა.
* : პაკისტანმა მკაცრად დაგმო სტამბოლის ტერაქტი, რომლის დროსაც დაიღუპა ხუთი და დაიჭრა მრავალი ადამიანი. საგარეო საქმეთა სამინისტროს განცხადებაში ნათქვამია: „პაკისტანი გმობს ამ ტერორისტულ აქტს ძლიერ და კიდევ ერთხელ ადასტურებს თავის პოლიტიკას ტერორიზმის ყველა ფორმისა და გამოვლინების წინააღმდეგ“.

## იხილეთ აგრეთვე
* ანკარის ტერაქტი (მარტი, 2016)
* ანკარის ტერაქტი (თებერვალი, 2016)

## სქოლიო
კატეგორია:2016 წლის ტერორისტული აქტები
კატეგორია:ტერორისტული აქტები სტამბოლში
MobyGames

**MobyGames** — კომერციული ვებსაიტი, რომელიც ახარისხებს, როგორც ახალ, ასევე ძველ ვიდეო თამაშებს. MobyGames დაარსდა 1999 წლის 1 მარტს სკოლის მოსწავლეების ჯიმ ლეონარდის, ბრაინ ჰირტისა და დევიდ ბერკის მიერ. საიტი შეიცავს ვრცელ მონაცემთა ბაზას. ვებსაიტის მიზანი არის შქმნას ხარისხიანი  კითხვა-პასუხის რეჟიმი (FAQ), რათა ყურადღებით მოახდნოს ყველა სჭირო ინფორმაციის კატალოგიზაცია კომპიუტერული თამაშების შესახებ, ხოლო შემდეგ შესთავაზოს მომხმრებელს ხარისხიანი FAQ-ის სახით. 2016 წლის მონაცემით, საიტი შეიცავს ინფორმაციას 190 სათამაშო პლატფორმის შესახებ, (არკადული თამაშები, კონსოლები, კომპიუტერები, სოციალური ქსელების საიტები, პორტატული კომპიუტერები, და მობილური ტელეფონები) და ასევე ინფორმაციას 100,000  ვიდეო თამაშის შესახებ.

## აღწერა
მობიგეიმსზე ინფორმაცია თამაშების შესახებ იმყოფება რელაციურ მონაცემთა ბაზაში, რაც საშუალებას აძლევს მომხმარებლებს მიიღონ საჭირო ინფორმაცია სხვადასხვა გზით. თამაშების ინფორმაციის გარდა, მონაცემთა ბაზაში ინახება ინფორმაცია თამაშების დეველოპერებისა და გამომცემლების შესახებ. 

ბაზის კიდევ ერთი განსაკუთრებული თვისება არის თამაშების დაჯგუფება სერიების მიხედვით. მაგალითად, სერია *Ultima*-ის ყველა ნაწილი თავმოყრილია ერთ ჯგუფში. დარეგისტრირებული მომხმარებლის უპირატესობა არის ის, რომ მას შესაძლებლობა აქვს შეაფასოს თამაში მობიგეიმსის მონაცემთა ბაზაში. 

საიტზე განთავსებული არის ვიდეო თამაშების პროგრამისტების, დიზაინერებისა და მხატვრების სია, ხოლო ზოგიერთ შემქმნელზე, ასევე არსებობს ბიოგრაფიული  მონაცემები - მსგავსი MDb-სა, სადაც განთავსებული არის მონაცემები კონომსახიობებსა და ფილმების შემქმნელებზე.

მობიგეიმსში შედის თითქმის ყველა ხელმისაწვდომი ინფორმაცია თამაშებზე. თამაშის ყოველი გვერდი შესაძლოა შეიცავდეს რეცენზიებს, შეფასებებს, გეიმპლეის სურათებს, რჩევებს, ჩიტ-კოდებს, პროდუქტების რეკლამებსა და მაღაზიების ლინკებს, სადაც შესაძლებელი არის თამაშების შეძენა.  

## ისტორია
საიტი დაარსდა 1999 წლის 1 მარტს სკოლის მოსწავლეების ჯიმ ლეონარდსის, ბრაინ ჰირტისა და დევიდ ბერკის მიერ. დევიდ ბერკი შემოუერთდა დამაარსებელთა ჯგუფს 18 თვის შემდეგ, თუმცა, ამის მიუხედავად, იგი ითვლება საიტის ერთ-ერთ დამფუძნებლად.

თავდაპირველად, მობიგეიმსზე თავსდებოდა DOS-სა და Windows-ის თამაშები, მაგრამ 2000 წლის 1 მარტს საიტმა დაამატა რამდენიმე პლატფორმა. 2004 წელს, მომხმარებელთა მოთხოვნით, საიტის მონაცემთა ბაზას დაემატა ZX Spectrum-ის თამაშების სია და 2005 წლის მონაცემით, საიტზე მოიძებნებოდა ZX Spectrum-ის დაახლოებით 1000-მდე თამაში.

მოგვიანებით დაემატა ისეთი პლატფორმების მხარდაჭერა როგორებიც არის MSX, Amstrad CPC, TRS-80, Palm OS, Windows Mobile, Java ME, Xbox 360 და Gizmondo. 

2006 წელს დაემატა შემდეგი პლატფორმები: Atari 8-bit, Commodore PET, Mac, Channel F, Magnavox Odyssey, CD-i, Dragon 32/64, iPod, PlayStation 3, Wii. 

2010 წლის ზაფხულს, მობიგეიმსი შეისყიდა GameFly-მა გაურკვევლი თანხის სანაცვლოდ., ხოლო 2013 წლის 18 დეკემბერს შეძენილი იქნა GameFly-ის მიერ.

## რესურსები ინტერნეტში
* Moby Games-ის საიტი
* Moby Games-ის ფორუმი
* საიტის ისტორია  

## სქოლიო
კატეგორია:ონლაინ თამაშების მონაცემთა ბაზები
კატეგორია:ვიდეო თამამაშების მიმოხილველი აგრეგატორები
ლევან ჩილაჩავა

**ლევან ჩილაჩავა** (დ. 17 აგვისტო, 1991, სოხუმი, საქართველო) — შერკინების ბურჯის პოზიციაზე მოთამაშე საქართველოს მორაგბეთა ეროვნული ნაკრების წევრი. ლევანი იცავს ფრანგული „ტულონის“ ღირსებას ტოპ 14-ში.

2012 წლის 11 თებერვალს ევროპის ერთა თასის საქართველო – ესპანეთის სარაგბო დაპირისპირებისას ლევან ჩილაჩავას დებიუტი შედგა.

## კარიერული სტატისტიკა
.

## რესურსები ინტერნეტში
* ჩილაჩავას პროფილი www.itsrugby.co.uk-ზე 

## სქოლიო
კატეგორია:ქართველი მორაგბეები
კატეგორია:დაბადებული 1991
კატეგორია:სოხუმში დაბადებულები
კატეგორია:ცოცხალი ადამიანები
მოგილიოვის ოლქი

**მოგილიოვის ოლქი** () — ოლქი ბელარუსის აღმოსავლეთით, ესაზღვრება რუსეთის სმოლენსკის და ბრიანსკის ოლქებს აღმოსავლეთში, ვიტებსკის ოლქს ჩრდილოეთში, გომელის ოლქს სამხრეთში და მინსკის ოლქს დასავლეთში. მოსახლეობა — 1 070 695 ადამიანი (2015 წლის 1 იანვრის მონაცემებით). ადმინისტრაციული ცენტრი — ქალაქი მოგილიოვი. დაარსდა 15 იანვარს, 1938 წელს.

## გეოგრაფია 
ფართობი — 29 ათასი კვადრატული კილომეტრია. უდიდესი მდინარეა — დნეპრი.

## ისტორია 
დაარსდა 1938 წლის 15 იანვარს, სსრკ-ს „01.15.1938 ცვლილებების შეტანის შესახებ კონსტიტუციაში“ (ძირითად კანონში) შესაბამისად.

1986 წელს ჩერნობილის ავარიის შემდეგ, მოგილიოვის ოლქის ტერიტორიების ნაწილი (ძირითადად სამხრეთით, განსაკუთრებით კრასნოპოლკის რაიონის და ჩერიკოვსკის რაიონები) გახდა სერიოზული რადიაციული დაბინძურების მსხვერპლი, ბევრი დასახლება მთლიანად გადატანილ იქნა არადაინფიცირებულ ადგილებში.

## ადმინისტრაციული დაყოფა 
thumb|left|389x389px|მოგილიოვის ოლქის რაიონები

ოლქი შედგება 21 რაიონისგან:

## ეთნიკური შემადგენლობა 
## ეკონომიკა 
მოგილიოვის ოლქის მრეწველობა ბელარუსის ეროვნულ ეკონომიკაში წამყვანი პოზიცია უჭირავს. ოლქი სპეციალიზდება ქიმიური და ნავთობქიმიური, მანქანათმშენებლობის, ხის, სამშენებლო მასალები, მსუბუქი და კვების მრეწველობის წარმოებაში.

## რესურსები ინტერნეტში
* Mahiloŭ Region – The Homeland Of Lukashenka 
* მოგილიოვის ოლქის ქალაქები და სოფლები.ფოტოები
* მოგილიოვის გზამკლევი
* მოგილიოვის თავისუფალი ენციკლოპედია
* მოგილიოვის ოფიციალური გვერდი
* ოლქის რუკები 
* ოლქის მთავარი გაზეთი «Могилёвские ведомости» 
* მოგილიოვის ოლქი 
* მოგილიოვის ოლქის დრამის თეატრი 
* ოლქის ცოცხალი როკის საიტი 
* Предпринимательство Могилёвской области 
* პროექტ «100 дорог» მასალები
* «Чернобыльская деревня». ფოტოისტორია
* Афіцыйны сайт «Маладога Фронту» па Магілёўскай вобласьці 

## სქოლიო
კატეგორია:ბელარუსის ოლქები
ვიტებსკის ოლქი

**ვიტებსკის ოლქი** () — ოლქი ჩრდილოეთ ბელარუსში.

მოსახლეობა 1,202 მილიონი ადამიანი. ადმინისტრაციული ცენტრია — ქალაქი ვიტებსკი. დაარსდა 1938 წლის 15 იანვარს.

## ისტორია 
დაარსდა 1938 წლის 15 იანვარს, სსრკ-ს „01.15.1938 ცვლილებების შეტანის შესახებ კონსტიტუციაში“ (ძირითად კანონში) შესაბამისად.

სსრკ-ს შექმნის დროს ოლქის ტერიტორია იყო ნაწილი რუსეთის საბჭოთა ფედერაციული სოციალისტური რესპუბლიკის. 1924 წელს ოლქია მთავარი ნაწილი გადაეცა ბელორუსიის საბჭოთა სოციალისტური რესპუბლიკას.

## გეოგრაფია 
ვიტებსკის ოლქი მოიცავს 40,000 კმ² ფართობს, რომელიც დაახლოებით 19.4% ბელარუსის მთლიანი ტერიტორიის.

2000 წელს ბელარუსი მეცნიერები ალექსეი სოლომონოვმა და ვალერი ანოშკომ გამოაქვეყნეს ანგარიში, სადაც მათ განაცხადეს, რომ ევროპის გეოგრაფიული ცენტრი მდებარეობდა ტბა შოში (), ვიტებსკის ოლქში.

ოლქში მდებარეობს ბევრი ეროვნული პარკი, ნაკრძალი და დაცული ველური ბუნება ეროვნული მნიშვნელობის, ვიდრე ბელარუსის რომელიმე სხვა ოლქში. *ბრასლავის* ტბები და *ნაროჩის* ეროვნული პარკები და ასევე *ბერეზინსკის* ბიოსფერული ნაკრძალი მოიცავს მთელი ოლქის ტერიტორიის 3,4%, აგრეთვე 22 ველური დაცული პარკი, რომელიც ატარებს ეროვნულ მნიშვნელობას შეადგენს ოლქის ტერიტორიის 4,1%.

## ადმინისტრაციული დაყოფა 
რეგიონალური დაქვემდებარების ქალაქები:

* ვიტებსკი
* ნოვოპოლოცკი

ვიტებსკის ოლქი მოიცავს 21 რაიონს:

## მოსახლეობა 
### რაოდენობა 
300px

ოლქის მოსახლეობა 1999 წლის აღწერის მონაცემებით იყო 1377,2 ათასი ადამიანი, მათ შორის ქალაქის — 923.1 (67%), სოფლის — 454,1 ათასი ადამიანი (33%).

### დინამიკა 
1959 — 1999 პერიოდში, ქალაქის მოსახლეობა გაიზარდა 2,3-ჯერ, ხოლო სოფლის იმავე პერიოდში შემცირდა 48%-ით.

### სიმჭიდროვე 
ოლქში არსებობს 6480 სოფლის ტიპის დასახლება, საიდანაც 366 - მოსახლეობის გარეშეა დარჩენილი. სოფლებს შორის დომინირებს მცირე დასახლებები - რომლის მოსახლეობა 10-მდე ადამიანია. ასეთი დასახლებები 2006 წლის დასაწყისში იყო 4.718, ან 73%-ს შეადგენდა. აქ ცხოვრობს სოფლის მოსახლეობის 19%.

### ეთნიკური შემადგენლობა 
## ეკონომიკა 
ოლქის წამყვანი ინდუსტრიელი დარგებია: საწვავის — დაახლოებით 58%, ელექტროენერგიის — 10.8%, კვების მრეწველობა — 8.8%, მსუბუქი მრეწველობა — 5.1%, ქიმიური და ნავთობქიმიური მრეწველობა — 1.9%.

## რესურსები ინტერნეტში
* Viciebsk Region – The Land Of Artists And Terrorists 
* ვიტებსკის ოლქი, ქალაქები და სოფლები. ფოტოები
* ვიტებსკის ოლქის სიმბოლიკა 
* Спіс цікавых месцаў у наваколлях Віцебска 
* Национальные общности Белоруссии 
* Прыдзвінскі край: гісторыя і сучаснасць 

## სქოლიო
კატეგორია:ბელარუსის ოლქები
მიხეილ ჯიბუტი

**მიხეილ ჯიბუტი** (დ. 11 აპრილი, 1954, შუა ამაღლება, ჩოხატაურის რაიონი, საქართველოს სსრ) — ქართველი პოლიტიკური მოღვაწე და ეკონომისტი. 1992-1993 წლებში იყო საქართველოს ეკონომიკის მინისტრი. 

მიხეილ ჯიბუტმა 1977 წელს დაამთავრა მოსკოვის სახელმწიფო უნივერსიტეტის ეკონომიკის ფაკულტეტი, ხოლო 1980 წელს თბილისის სახელმწიფო უნივერსიტეტის ასპირანტურა. 2001–2002 წლებში საქართველოს ეკონომიკის, მრეწველობისა და ვაჭრობის მინისტრის მოადგილე. 2006–2007 წლებში — გაეროს განვითარების პროგრამის პოლიტიკური მრჩეველი. 2006 დღემდე ეფექტიანი მმართველობის სისტემის და ტერიტორიული მოწყობის რეფორმის სახელმწიფო კომისიის წევრი. 2009 წლიდან დღემდე საქართველოს საპატრიარქოს წმიდა ანდრია პირველწოდებულის სახელობის ქართული უნივერსიტეტი სრული პროფესორი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“.  არის 150-ზე მეტი ნაშრომის, მათ შორის 4 მონოგრაფიის ავტორი.

## რესურსები ინტერნეტში
* მიხეილ ჯიბუტი — ქართული უნივერსიტეტი

*მიხეილ ჯიბუტი   — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*მიხეილ ჯიბუტი   — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)

 
 

კატეგორია:დაბადებული 11 აპრილი
კატეგორია:დაბადებული 1954
კატეგორია:ქართველი ეკონომისტები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:მოსკოვის სახელმწიფო უნივერსიტეტის კურსდამთავრებულები
კატეგორია:თბილისის სახელმწიფო უნივერსიტეტის კურსდამთავრებულები
დავოლა-ვაროში

250px|მინიატიურა|300პქ
**დავოლა-ვაროში** () — ბუნებრივი ღირსშესანიშნაობა სერბეთის სამხრეთით მდებარე რადანის მთებში. მდებარეობს ქალაქ კურშუმლიიდან სამხრეთ-აღმოსავლეთით 27 კილომეტრზე.

ბუნების ძეგლი შედგება 202 ქვის სვეტისაგან, რომელთა სიმაღლეც 2 მეტრიდან 5 მეტრამდე მერყეობს, ხოლო საშუალო დიამეტრი 1 მ-ია. სვეტებს თავზე ადევთ ქვის „ქუდები“, რომელთა წონაც 100 კგ-ს აღწევს. ქვის სვეტები წარმოიქმნა გამოფიტვის შედეგად.

1959 წელს დავოლა-ვაროში დაცული ტერიტორიის სტატუსს იძენს, 1995 წლიდან სერბეთის მთავრობამ მას ბუნების ძეგლის სტატუსი მიანიჭა.

## რესურსები ინტერნეტში
* ვირტუალური ტური დავოლა-ვაროშში

## სქოლიო
კატეგორია:სერბეთის ბუნების ძეგლები
უსმან დემბელე

**უსმან დემბელე** ( დ. 15 მაისი, 1997) — ფრანგი ფეხბურთელი, „პარი სენ-ჟერმენისა“ და საფრანგეთის ეროვნული ნაკრების თავდამსხმელი. 2018 წლის მსოფლიო ჩემპიონი საფრანგეთის ეროვნული ნაკრების შემადგენლობაში. ითვლება მსოფლიოში ერთ-ერთ საუკეთესო მოთამაშედ და ერთ-ერთია იმ ათ ფეხბურთელს შორის, რომლებმაც მოიგეს მსოფლიო ჩემპიონატი, უეფა-ს ჩემპიონთა ლიგა და ოქროს ბურთი.

## სანაკრებო სტატისტიკა
## მიღწევები
### საკლუბო
;  ბორუსია დორტმუნდი 
* გერმანიის თასი: 2016–17

;  ბარსელონა 
* ლა ლიგა: 2017–18, 2018–19, 2022–23
* ესპანეთის თასი: 2017–18, 2020–21
* ესპანეთის სუპერთასი: 2018, 2022–23

;  პარი სენ-ჟერმენი
* საფრანგეთის ლიგა 1: 2023–24, 2024–25
* საფრანგეთის თასი: 2023–24, 2024–25
* საფრანგეთის სუპერთასი: 2023, 2024
* უეფა-ს ჩემპიონთა ლიგა: 2024–25
* უეფა-ს სუპერთასი: 2025
* ფიფა-ს მსოფლიო საკლუბო ჩემპიონატის ფინალისტი: 2025
* ფიფას საკონტინენტთაშორისო თასი: 2025

### სანაკრებო
;  საფრანგეთი
* მსოფლიო ჩემპიონი: 2018
* მსოფლიოს ვიცე-ჩემპიონი: 2022

### ინდივიდუალური 
* ოქროს ბურთი: 2025
* ლიგა 1-ის წლის საუკეთესო ფეხბურთელი: 2024–25
* ლიგა 1-ის წლის საუკეთესო ბომბარდირი: 2024–25
* ლიგა 1-ის წლის ახალგაზრდა ფეხბურთელი: 2015–16
* ლიგა 1-ის თვის საუკეთესო ფეხბურთელი: 2016 (UNFP-ის, RTL-ის და L'Équipe-ის ვერსიით)
* ბუნდესლიგის წლის სიმბოლური ნაკრების წევრი: 2016–17

## რესურსები ინტერნეტში 
* უსმან დემბელე — „პარი სენ-ჟერმენის“ ოფიციალურ საიტზე
* უსმან დემბელე — საფრანგეთის ფეხბურთის ფედერაციის ოფიციალურ საიტზე
* უსმან დემბელე — „ბარსელონას“ ოფიციალური საიტი
* უსმან დემბელე — უეფა-ს ჩანაწერი

## სქოლიო
კატეგორია:დაბადებული 1997
კატეგორია:დაბადებული 15 მაისი
კატეგორია:ფრანგი ფეხბურთელები
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:მსოფლიო ჩემპიონები ფეხბურთში
კატეგორია:გერმანიის ბუნდესლიგის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:საფრანგეთის ნაკრების ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:საპატიო ლეგიონის ორდენის კავალრები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
ბექა ადამაშვილი

**ბექა ადამაშვილი** (დ. 1990, თბილისი) — თანამედროვე ქართველი მწერალი, ჟურნალისტი, იუმორისტი და ბლოგერი. ცნობილი გახდა პირველივე სატირული რომანით – „ბესტსელერი“ (2014).

## ბიოგრაფია 
ბექა ადამაშვილი დაიბადა თბილისში 1990 წელს. 2007 წელს სკოლის დამთავრების შემდეგ სწავლა დაიწყო კავკასიის უნივერსიტეტის მედია სკოლის ჟურნალისტიკისა და სოციალური მეცნიერებების ფაკულტეტზე. მისი ადრეული მოთხრობები იბეჭდებოდა სხვადასხვა პერიოდულ გამოცემასა და გაზეთში. ერთ–ერთი მოთხრობა, სახელწოდებით "წვიმის წვეთი" შევიდა ქიმიის სასკოლო სახელმძღვანელოში. 

2009–დან 2013 წლამდე ბექა მუდმივად აქვეყნებდა სატირულ–იუმორისტულ სტატიებს საკუთარ ბლოგზე (www.doin.ge), ცხოვრებისეულ და სოციალურ თემებთან დაკავშირებით. მისი ბლოგები განსაკუთრებით პოპულარული იყო ახალგაზრდებში. როგორც ბლოგერმა, მან გაიმარჯვა მრავალ კონკურსში.

2013 წელს ბექა ადამაშვილმა მონაწილეობა მიიღო „შემოდგომის ლეგენდის“ ლიტერატურულ კონკურსში, სადაც დაწერილმა მოთხრობამ „XXVIII: წერტილი“, პირველი ჯილდოც მოუტანა. მისი სხვადასხვა მოთხრობა გამოქვეყნდა ლიტერატურულ ჟურნალებში, მათ შორის „ცისკარში“ და „ანეულში“.

2014 წელს ბექამ დაწერა პირველი რომანი – „ბესტსელერი“, რომელიც მისი თქმით არის „სატირულ-პაროდიულ-დეტექტიურ-თავსატეხ-ფენტეზ-ფანტაზ-დაკიდევრაცგამოგვრჩა“ ჟანრის რომანი ლიტერატურაზე, ლიტერატურულ კლიშეებზე, ცნობილ მწერლებზე, არანაკლებ ცნობილ პერსონაჟებზე, და ყველაფერ იმაზე, რაც წიგნებში სასიამოვნო ემოციებს გიშლით, ან უბრალოდ - ნერვებს.

„ბესტსელერი“, რომელიც სატირაა ლიტერატურულ კლიშეებზე, მალევე გახდა პოპულარული ქართულ საზოგადოებაში და მოხვდა ისეთი ლიტერატურული პრემიების მოკლე სიაში, როგორებიცაა: „საბა“ და „წინანდლის პრემია“. ბექა ადამაშვილი დღესდღეობით სცენარისტად მუშაობს ცნობილ პოლიტიკურ–სატირულ შოუში სახელად „ვასიკო ოდიშვილის ყოველდღიური ამბები“.

2021 წელს ადამაშვილმა გადაცემა „მთავარ ჭკვიანში“ 50 000 ლარი მოიგო.

## ბიბლიოგრაფია 
* „ბესტსელერი“ — ბაკურ სულაკაურის გამომცემლობა (2014) ISBN 978-9941-23-244-2
* „ამ რომანში ყველა კვდება“ — ბაკურ სულაკაურის გამომცემლობა (2018) ISBN 9789941301995

## ჯილდოები
*2013 — ლიტერატურული პრემია „შემოდგომის ლეგენდა“ მთავარი პრიზი სადებიუტო მოთხრობისთვის „XXVIII: წერტილი“.
*2019 — ევროკავშირის ლიტერატურული პრემია რომანისთვის „ამ რომანში ყველა კვდება“

## რესურსები ინტერნეტში 
*„შემოდგომის ლეგენდა 2013“
*ბექა ადამაშვილი – Goodreads.com
*Book.Gov.Ge - Beka Adamashvili
*ბექა ადამაშვილი – ბაკურ სულაკაურის გამომცემლობა

## სქოლიო
კატეგორია:ქართველი მწერლები
კატეგორია:დაბადებული 1990
კატეგორია:ქართველი ჟურნალისტები
კატეგორია:ქართველი სცენარისტები
ბექა
კატეგორია:ცოცხალი ადამიანები
ტისის ტბა

**ტისა** (), აგრეთვე ცნობილი როგორც **კიშკერეს წყალსაცავი** () — უდიდესი ხელოვნური ტბა უნგრეთში. მდებარეობს ჰევეშის მედიეს სამხრეთ-აღმოსავლეთ ნაწილში, ბორშოდ-აბაუი-ზემგლენის, ჰაიდუ-ბიჰარისა და იას-ნადკუნ-სოლნოკის მედიების სიხლოვეს.

წყალდიდობებთან ბრძოლის პროექტის ფარგლებში მდინარე ტისაზე 1973 წელს ტისის კაშხალი აშენდა. მისი წყლით შევსება 1990-იან წლებში დამთავრდა, რის შედეგადაც 127 კმ²-ის ფართობის ხელოვნური ტბა შეიქმნა. ტბის სიგრძე 27 კილომეტრია. საშუალო სიღრმე 1.7 მეტრია, ხოლო მაქსიმალური კი 17 მეტრი. მასში თავმოყრილია უამრავი მცირე ზომის კუნძული რომელთა საერთო ფართობი 43 კმ²-ია.

წყალსაცავის მშენებლობის დასრულების შემდეგ, უნგრელების დიდმა ნაწილმა აქ დასვენების დღეების გატარება დაიწყო, რადგან იგი მნიშვნელოვნად განსხვავდებოდა ტურისტებით გადაჭედილი ბალატონისაგან. ამის შედეგად წყალსაცავის ირგვლივ ტურისტული ინფრასტრუქტურა გაჩნდა და წყალსაცავს ტისის ტბა ეწოდა. ახალი დასასვენებელი ადგილი მთავრობამ ერთ-ერთ მთავარ ტურისტულ მიმართულებად გამოაცხადა.

ტბას (ან წყალსაცავს) გააჩნია ახალი ადგილობრივი ეკოლოგიური გარემო, ფრინველების, მცენარეებისა და ცხოველების მრავალფეროვნებით.

## რესურსები ინტერნეტში 
* ტბის საიტი 
* ტისის ტბის ეკოცენტრის საიტი
* ტისის ტბა funiq.hu-ზე

კატეგორია:უნგრეთის ტბები
კატეგორია:უნგრეთის წყალსაცავები
ანტონ ბერნოლაკი

**ანტონ ბერნოლაკი** (სლოვაკ. Anton Bernolák, 3 ოქტომბერი 1762, სოფ. სლანიცა — 15 იანვარი 1813, ნოვე-ზამკი) — სლოვაკი ფილოლოგი და კათოლიკე მღვდელი. სლოვაკური სალიტერატურო ენის პირველი კოდიფიკაციის ავტორი.

## ბიოგრაფია 
ბერნოლაკი დაიბადა 1762 წელს 3 ოქტომბერს ორავაში, სოფელ სლანიცაში წვრილი აზნაურის ოჯახში (ეს თარიღი დაზუსტებულია, როგორც ნათლობის დღე, ხოლო დაბადების ზუსტი თარიღი ცნობილი არ არის). 1774—1778 წწ. წავლობდა რუჟომბერკის გიმნაზიაში, მოგვიანებით, ბრატისლავაში, ტრნავაში და ბოლოს, ორი წელი სწავლობდა თეოლოგიას ვენაში. სწავლის პერიოდში ბერნოლაკი ინტერესდება აგრეთვე, ენათმცოდნეობით, ისტორიით, ეკონომიკით, მედიცინით და სხვა მეცნიერებებით. 1787 წელს ის ამთავრებს სწავლას ბრატისლავას გენერალურ სემინარიაში. მშობლიური ენის მოყვარულთა წრის მხარდაჭერით, რომლის წევრიც იყო თავად, ბერნოლაკმა 1787 წელს ანონიმურად გამოსცა  «სლავური დამწერლობების ფილოლოგიურ-კრიტიკული ანალიზი» (Dissertatio philologico-critica de literis Slavorum) «ორთოგრაფიის» (Orthographia) პროგრამით. ამ წიგნის გამოცემის წელი ითვლება სლოვაკური ენის ისტორიის დასაწყისად. 

სემინარიის დამთავრების შემდეგ ანტონ ბერნოლაკი ასრულებდა მოძღვრის მოვალეობებს ჩეკლისში. (Čeklís, Čeklýs aj Lužnica) — დღეისათვის სოფელი ბერნოლაკოვო (Bernolákovo), ამასთან, ის განაგრძობს თავის სამეცნიერო მოღვაწეობას — 1790 წელს ანტონ ბერნოლაკმა გამოსცასლოაკური ენის პირველი გრამატიკა (Grammatica Slavica). 1791 წელს ის გამოსცემს შრომას სიტყვათწარმოქმნა სლოვაკურ ენაზე «სლოვაკური სიტყვების ეტიმოლოგია» (Etymologia vocum slavicarum), ამავე წელს ბერნოლაკი გადადის ტრნავაში, საარქიეპისკოპოსო ვიკარიატის მდივნად. 1797 წელს სიკვდილამდე  (1813) ანტონ ბერნოლაკი ცხოვრობდა ქალაქ ნოვე-ზამკიში, აქ ის მუშაობდა ქალაქის სკოლის დეკანად და მმართველად. მან თავის  «სლოვაკურ ჩეხურ-ლათინურ-გერმანულ-უნგრულ ლექსიკონზე» (Slowár Slowenskí Češko-Laťinsko-Ňemecko-Uherskí) მუშაობა ჯერ კიდევ ჩეკლისეში დაიწყო მუშაობა და ამჯერად, ნოვე ზამკიში გააგრძელა. თუმცა მან ვერ შეძლო ლექსიკონის გამოცემა ფინანსური და სხვა სიძნელეების გამო. ლექსიკონი გადამუშავებულ და გამოცემულ იქნა უკვე მისი გარდაცვალების შემდეგ 1825—1827 წწ. პირველ რიგში, იუ. პალკოვიჩის ძალისხმევით. 

ა. ბერნოლაკის შრომებში წარმოდგენილია სლოვაკური სალიტერატურო ენის კოდიფიკაციის ნორმები. ამ ენამ მიიღო დასახელება ბერნოლაკოვშჩინა. ეს სალიტერატურო ენა დაფუძნებული იქნა პირველ რიგში დასავლურსლოვაკურ ინტერდიალექტსა და ჩეხურ სალიტერატურო ენაზე. ბერნოლაკოვური სალიტერატურო ენის ვარიანტი გამოიყენებოდა მხოლოდ კათოლიკური სარწმუნოების მქონე სლოვაკური ინტელიგენციის წრეში. ამის გამო, ის ვერ ჩამოყალიბდა საერთო სლოვაკურ სალიტერატურო ენად (სლოვაკი-პროტესტანტები ტრადიციულად განაგრძობდნენ ჩეხური სალიტერატურო ენის გამოყენებას.) მე-XIX  საუკუნის შუა ხანებში ბერნოლაკოვშჩინა გამოვიდა ხმარებიდან. ენის ფუნქციონირების ნახევარსაუკუნოვან მანძილზე გამოვიდა ამ ენაზე გამოიცა დიდი რაოდენობით რელიგიური და ელიტური ლიტერატურა (კერძოდ, ია. გოლის პოეზია და იუ. ფანდლის პროზა)

## რესურსები ინტერნეტში
*ანტონ ბერნოლაკი
*სლოვაკურ-ჩეხურ-გერმანულ-ლათინური ლექსიკონი
*პორტრეტი

კატეგორია:სლოვაკი ფილოლოგები
კატეგორია:სლოვაკი ლინგვისტები
კატეგორია:კათოლიკე მღვდლები
კატეგორია:დაბადებული 1762
კატეგორია:გარდაცვლილი 1813